Source: https://baschet.ro/cupa-romaniei-masculin/stiri/victorie-extrem-de-clara-pentru-csm-galati-in-primul-meci-de-la-sighetu-marmatiei
Timestamp: 2019-10-15 19:51:45+00:00

Document:
Victorie extrem de clară pentru CSM Galați în primul meci de la Sighetu Marmației - Baschet.ro powered by TotalBaschet
Victorie extrem de clară pentru CSM Galați în primul meci de la Sighetu Marmației
CSM Galați a trecut de CSM Sighetu Marmației, scor 94-50, în primul meci din primul tur al Cupei României la baschet masculin.
Elevii lui Eugen Ilie au început excelent partida, câștigând primul sfert cu 29-16. 16 puncte au fost înscrise de Mihajlo Bogdanovic, care a avut 7/7 din acțiune în primele 10 minute. La pauză, gălățenii conduceau deja cu 33 de puncta, scor 55-22. În cele din urmă, trupa de pe malul Dunării s-a impus la o diferență de 44 de puncte și și-a asigurat practice calificarea în turul următor al Cupei.
Bogdanovic a înscris 22 de puncte, Isaiah Martin a terminat cu double-double (20 de puncte, 13 recuperări), în timp ce Milos Krivokapic a reușit chiar un triple-double, cu 11 puncte, 11 pase decisive și 10 recuperări. Vlad Negoițescu a marcat 19 puncte, în timp ce George Vlad a înscris 11 puncte și căpitanul Vlad Corpodean (foto) a marcat 9 puncte.
De partea cealaltă, Aleksa Simovic a fost cel mai bun marcator, cu doar 9 puncte.
Cele două echipe se mai întâlnesc de două ori în această săptămână, ambele meciuri având loc la Sighetu Marmației. Astfel, pe 9 octombrie se va juca returul acestei duble manse, în timp ce pe 11 octombrie va alea loc duelul dintre CSM Sighetu Marmației și CSM Galați în LNBM – grupa valorică B.
Afla toate informatiile redactate despre confruntarea dintre CS Municipal Sighetu Marmației vs CSM Galaţi

References: CSM 
 CSM 

CSM 
 CSM 
 CSM 
 CSM 
 CSM